Sukladno članku 61. stavku 8. Zakona o državnim službenicima (Narodne novine, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12-pročišćeni tekst, 37/13, 38/13, 1/15, 138/15-Odluka i Rješenje Ustavnog suda, 61/17) Središnji državni ured za obnovu i stambeno zbrinjavanje raspisuje

**O G L A S**

**za prijam u državnu službu na određeno vrijeme**

**1. SEKTOR ZA UPRAVNE, SUDSKE I IMOVINSKO-PRAVNE POSLOVE**

**Služba za sudske postupke i imovinsko-pravne poslove**

**Odjel za vlasničko-pravno uređenje**

Radno mjesto: **STRUČNI REFERENT - 1 izvršitelj/ica, na određeno vrijeme, do povratka odsutnog državnog službenika**

Stručni uvjeti:

-srednja školska sprema ili srednja stručna sprema,

-gimnazija, ekonomska, prirodoslovno-matematička ili upravno-birotehnička struka,

-najmanje 1 godina radnog iskustva na odgovarajućim poslovima,

-položen državni stručni ispit,

-znanje rada na osobnom računalu.

**2. SEKTOR ZA PRIPREMU I PLANIRANJE PROGRAMA OBNOVE I STAMBENOG ZBRINJAVANJA**

 **Služba za dokumentaciju i evidenciju**

Radno mjesto: **VIŠI STRUČNI SAVJETNIK – 1 izvršitelj/ica, na određeno vrijeme, do povratka odsutnog državnog službenika**

Stručni uvjeti:

-završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz znanstvenog područja društvenih, humanističkih, biotehničkih, tehničkih i prirodnih znanosti ili umjetničkog područja,

-najmanje 4 godine radnog iskustva na odgovarajućim poslovima,

-položen državni stručni ispit,

-znanje engleskog jezika,

-znanje rada na osobnom računalu.

 Na oglas se mogu javiti osobe oba spola.

Osim naznačenih stručnih uvjeta, kandidati/kinje moraju ispunjavati opće uvjete za prijam u državnu službu koji su propisani odredbama članka 48. Zakona o državnim službenicima.

 U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Osoba se prima u državnu službu uz obvezan probni rad od dva (2) mjeseca.

 Prijaviti se mogu i osobe koje nemaju položen državni stručni ispit, uz obvezu polaganja državnog stručnog ispita u roku od 6 mjeseci od isteka probnog rada.

U prijavi na oglas kandidati/kinje trebaju navesti osobne podatke:

-ime i prezime

-adresa stanovanja

-broj telefona, odnosno mobitela i adresa elektroničke pošte.

Prijavu je potrebno vlastoručno potpisati.

**Uz prijavu na oglas, kandidati/kinje su dužni/e priložiti:**

* životopis,
* dokaz o odgovarajućem stupnju i struci obrazovanja,
* dokaz o hrvatskom državljanstvu (preslika važeće osobne iskaznice, vojne iskaznice, putovnice ili domovnice),
* preslik Svjedodžbe o položenom državnom stručnom ispitu, ako kandidat/kinja isti posjeduje,
* dokaz o radnom iskustvu i to:
1. elektronički zapis ili potvrdu o podacima radnog staža evidentiranim u bazi podataka Hrvatskog zavoda za mirovinsko osiguranje iz kojih je razvidan poslodavac, trajanje staža osiguranja, stvarna i potrebna stručna sprema

i

1. potvrdu poslodavca o poslovima na kojima je kandidat/kinja radio/la, preslik ugovor o radu ili ugovora o djelu ili rješenja o rasporedu ili drugi dokaz iz kojeg su vidljivi poslovi na kojima je kandidat/kinja radio/la,

Napomena: iz priloženih dokaza, koje je potrebno dostaviti kumulativno, mora biti vidljivo da je kandidat/kinja radio/la na odgovarajućim poslovima, odnosno u stručnoj spremi, struci i u potrebnom trajanju, koja je uvjet za radno mjesto na koje se prijavljuje.

Isprave se prilažu u neovjerenoj preslici, a prije izbora kandidata/kinje predočit će se izvornik.

Potpunom prijavom smatra se prijava koja sadrži sve podatke i priloge navedene u ovom oglasu te koja je vlastoručno potpisana.

Osoba koja nije podnijela pravodobnu ili potpunu prijavu ili ne ispunjava formalne uvjete iz oglasa, ne smatra se kandidatom prijavljenim na Oglas, o čemu joj se dostavlja pisana obavijest putem elektroničke pošte.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijama u državnu službu prema članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17), članku 48. f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13 i 152/14) i članku 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11), dužan/a se u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti prilikom zapošljavanja sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17) uz prijavu na oglas dužan/a je priložiti osim dokaza o ispunjavanju traženih uvjeta i sve potrebne dokaze, propisane člankom 103., Zakona o hrvatskim braniteljima iz Domovinskog rata i članovima njihovih obitelji a koji su dostupni na poveznici Ministarstva hrvatskih branitelja: <https://branitelji.gov.hr/pristup-informacijama/zaposljavanje-843/843>

Kandidat/kinja koji/a se poziva na pravo prednosti prilikom zapošljavanja sukladno članku 48. f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13), prednost ostvarivanja prava na zapošljavanje ostvaruje se redoslijedom od točke 1. prema točki 3. navedenog članka pod uvjetom da nema kandidata iz članka 101. Zakona o hrvatskim braniteljima iz Domovinskog rata i članovima njihovih obitelji koji imaju prednost.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na oglas dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na natječaj, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Opis poslova i podaci o plaći radnog mjesta objavit će se na web stranici tijela koje je raspisalo oglas <https://sduosz.gov.hr/zaposljavanje/964>

[, www.sduosz.gov.hr](http://, www.sduosz.gov.hr )

Oglas će biti objavljen na web stranici Ministarstva uprave [www.uprava.gov.hr](http://www.uprava.gov.hr), Hrvatskog zavoda za zapošljavanje [www.hzz.hr](http://www.hzz.hr) i Središnjeg državnog ureda za obnovu i stambeno zbrinjavanje <https://sduosz.gov.hr/zaposljavanje/964>, [www.sduosz.gov.hr](http://www.sduosz.gov.hr)

Prijave na oglas s dokazima o ispunjavanju uvjeta podnose se u roku osam (8) dana od dana objave oglasa na web stranici Ministarstva uprave [www.uprava.gov.hr](http://www.uprava.gov.hr), neposredno ili poštom na adresu:

Središnji državni ured za obnovu i stambeno zbrinjavanje

Savska cesta 28., 10000 Zagreb

S naznakom „za oglas“

Za provedbu oglasa državni tajnik imenovat će Komisiju koja će utvrditi popis kandidata/kinja prijavljenih na oglas, koji/e ispunjavaju formalne uvjete, te ih pozvati na razgovor (intervjuu) u kojem će utvrđivati interese, profesionalne ciljeve, motivaciju za rad u državnoj službi, stečeno radno iskustvo u struci te rezultate ostvarene u njihovom dosadašnjem radu.

Smatra se da, kandidat/kinja koji nije pristupio/la razgovoru (intervjuu) s Komisijom, povukao/la prijavu za oglas i više se ne smatra kandidatom/kinjom u postupku.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu na određeno vrijeme, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustankom od prijma u državnu službu.

Kandidati/kinje koji ispunjavaju formalne uvjete iz oglasa biti će pozvani na razgovor (intervju) putem obavijesti (popis kandidata, vrijeme i mjesto održavanja) vidljive na web stranici Središnjeg državnog ureda za obnovu i stambeno zbrinjavanje <https://sduosz.gov.hr/zaposljavanje/964>, [www.sduosz.gov.hr](http://www.sduosz.gov.hr), najmanje pet (5) dana prije održavanja istog.

Za sve dodatne informacije obratite se putem elektroničke pošte na adresu zaposljavanje@sduosz.hr.

O rezultatima Oglasa kandidati/kinje će biti obaviješteni javnom objavom rješenja o prijmu u državnu službu na određeno vrijeme izabranog/e kandidata/kinje na web-stranicama Ministarstva uprave [www.uprava.gov.hr](http://www.uprava.gov.hr) i Središnjeg državnog ureda za obnovu i stambeno zbrinjavanje <https://sduosz.gov.hr/zaposljavanje/964>, [www.sduosz.gov.hr](http://www.sduosz.gov.hr)

Dostava rješenja svim kandidatima smatra se obavljenom istekom osmoga dana od dana objave na web stranici Ministarstva uprave.

 SREDIŠNJI DRŽAVNI URED ZA OBNOVU I

 STAMBENO ZBRINJAVANJE